Адкрыў сесію дырэктар Нацыянальнай бібліятэкі Беларусі Раман Матульскі. З вітальным словам да прысутных звярнуліся прэзідэнт ІФЛА Донна Шыдэр, іншыя аўтарытэтныя дзеячы бібліятэчнай справы з Расіі, Польшчы, Украіны, Літвы, Латвіі. Намеснік дырэктара НББ Алесь Суша выступіў з дакладам “Выданні Францыска Скарыны ў дзяржаўных і прыватных зборах Беларусі ды замежных краін”. З цікавасцю ўспрымаліся й даклады ягоных калег пра Скарынаўскія выданні ў фондах Расійскай дзяржаўнай бібліятэкі, у Польшчы. А дырэктар Расійскай дзяржаўнай бібліятэкі мастацтваў Ада Калганава зрабіла даклад “Францыск Скарына як мастацкі вобраз”.